stanford-oval/wikipedia huggingface dataset:
Opel Movano
Aiheesta muualla

Kuvia tai muita tiedostoja aiheesta Opel Movano Wikimedia Commonsissa
Opelin automallit
| --- | --- |
Nykyiset henkilöautomallit:  Astra  Crossland  Corsa  Grandland  Insignia  Mokka 
Nykyiset pakettiautot:  Combo  Movano  Vivaro 
Konseptiautot:  Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:  Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira 
Facelift-mallin Opel Movano A.
Facelift-mallin Vauxhall Movano B.
Peugeot 107

| Peugeot 107 |
| --- | --- |

Valmistustiedot
Valmistusmaa:   Tšekki
Valmistaja:  Peugeot
Konserni:  PSA Peugeot Citroën
Valmistusvuodet:  2005–2014
Korimalli:  3-ovinen hatchback 5-ovinen hatchback
Luokka:  A-segmentti
Edeltäjä:  Peugeot 106
Seuraaja:  Peugeot 108
Teknisesti samankaltaisia:  Citroën C1 I Toyota Aygo I
Tekniset tiedot
Moottori:  R3 R4
Iskutilavuus:  1,0–1,4 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 5-vaihteinen robotti
Peugeot 107 on Peugeot’n vuosina 2005–2014 valmistama A-segmentin automalli, joka korvasi Peugeot 106:n. Se on kehitetty PSA-konsernin ja Toyotan välisessä yhteistyössä. Autoa valmistettiin yhdessä sisarmalliensa Citroën C1:n ja Toyota Aygon kanssa Tšekin Kolínissa PSA-konsernin ja Toyotan puoliksi omistamalla tehtaalla. Mallin seuraajaksi tuli Peugeot 108.
Facelift-mallin (2009) Peugeot 107.
Vuonna 2005 testattu Citroën C1 sai Euro NCAP -kolaritestistä tulokseksi neljä tähteä viidestä.
Facelift-mallin (2012) Peugeot 107.
Peugeot 107 esiteltiin vuonna 2005 kolmi- ja viisiovisina hatchbackeina. Mallin kolmesylinterinen 1,0-litrainen (68 hv) bensiinimoottori on peräisin Toyotalta ja 1,4-litrainen (54 hv) dieselmoottori PSA-konsernilta.
Vuonna 2009 malli sai uuden etupuskurin, joka uudistettiin taas vuonna 2012 ja varustettiin LED-päiväajovaloilla.
Aiheesta muualla

Kuvia tai muita tiedostoja aiheesta Peugeot 107 Wikimedia Commonsissa
Peugeot’n automallit
| --- | --- |
Nykyiset henkilöautomallit:  108  208  301  308  408  508  2008  3008  5008  Rifter  Traveller 
Nykyiset hyötyajoneuvot:  Partner  Expert  Boxer  Pick Up  Landtrek 
Entiset mallit:  104  106  107  1007  201  202  203  204  205  206  207  301  302  304  305  306  307  309  401  402  403  404  405  406  407  504  505  601  604  605  607  806  807  4007  4008  Bipper  RCZ  Hoggar  iOn  D3  D4  J5  J7  J9
Koppi (täsmennyssivu)

Koppi voi tarkoittaa ainakin seuraavia asioita:
koppi, pieni suljettu tila, huone tai rakennus (esim. pukukoppi)
koppi, pallon tai esineen kiinniottaminen
koppi, arkikielessä käytetty nimitys asunnolle
Koppi, sukunimenä:
Pirjo Koppi (s. 1975), suomalainen floristimestari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koppi (täsmennyssivu)”, voi hakea sivunnimihaulla, laajalla sivunnimihaulla tai tekstihaulla.
Yusheng S330

| Yusheng S330 |
| --- | --- |

Valmistustiedot
Valmistusmaa:   Kiina
Valmistaja:  JMC Yusheng
Konserni:  Jiangling Motors
Valmistusvuodet:  2016–2018
Korimalli:  5-ovinen crossover
Luokka:  J-segmentti
Teknisesti samankaltaisia:  Ford Territory
Tekniset tiedot
Moottori:  R4
Iskutilavuus:  1,5 l
Polttoaine:  bensiini
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti
Yusheng S330 on JMC Yushengin vuosina 2016–2018 valmistama crossover-tyyppinen automalli. Jiangling Motors -konserni on Fordin kiinalainen yhteistyökumppani, mistä syystä mallia myydään myös nimellä Ford Territory. S330 sijoittui mallistossa suuremman S350:n alapuolelle.
Moottorina oli turboahdettu 1,5-litrainen (163 hv) bensiinimoottori. Voimansiirtona oli kuusivaihteinen manuaali- tai automaattivaihteisto ja vetotapana etu- tai neliveto. Nelivetoinen versio oli aina varustettu automaattivaihteistolla.
Facelift-mallin Yusheng S330.
Mallille tehtiin vuonna 2017 vielä pieni kasvojenkohotus, mutta valmistus Yusheng-merkkisenä päättyi jo seuraavana vuonna. Auto sai pintapuolisia uudistuksia ja sen valmistusta jatkettiin nimellä Ford Territory.
Aiheesta muualla

Kuvia tai muita tiedostoja aiheesta Yusheng S330 Wikimedia Commonsissa
Sumiainen (järvi)

| Sumiainen  (Keiteleen järvenosa) |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°38′22″N, 26°04′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskujoki:  Kuokanjoki 
Taajamat:  Sumiaisten kirkonkylä
Mittaustietoja (järvenosa)
Pinnankorkeus:  99,5 m  
Pinta-ala:  7,4055 km² 
Saaria:  9 
 fiSumiainen 
Sumiainen eli Sumiaisjärvi on Äänekoskella entisen Sumiaisten kunnan alueella sijaitseva Keiteleen järvimäinen allas.
Sumiaista kutsutaan usein järveksi, mutta viranomaistiedoissa se luetaan Ala-Keiteleen osaksi. Sumiaisen pinta on samalla korkeudella (99,5 metriä mpy.) kuin Keiteleen, ja niitä yhdistää lyhyt Kuokanjoki.
Nimi

Sumiaisen eli Sumiaisjärven nimen taustalla on todennäköisesti sana ’sumu’ tai ’sumea’, viitaten järvisen seudun sumuisuuteen. Sumiaisten kylä ja kunta on nimetty järven mukaan. Ensimmäinen maininta nimestä (muodossa Sumiais) on vuodelta 1442. Järven vanhoja rinnakkaisnimiä ovat Iso-Vanki ja Vanginselkä.
Maantietoa

Sumiaisen pinta-ala on 7,41 neliökilometriä. Se sijaitsee Keiteleen kaakkoisosassa, ja sen erottaa muusta Keiteleestä Kuokanniemen sekä toisen nimettömän niemekkeen muodostama kannas, jonka keskeltä Kuokanjoki kulkee. Sumiaisten kirkonkylä sijaitsee järven luoteispäässä, ja pienempiä asutuksen keskittymiä ovat Mäkelänkylä lännessä sekä Taipaleenkylä idässä lähellä Konneveden rajaa. Järvessä on yhdeksän saarta, joista suurin on Haapasaari sen keskiosassa. Haapasaari on myös saarista ainoa, jossa on loma-asuntoja.
Luontoarvoja

Järven eteläpäässä Kytänlahden ja Kolunlahden välissä sijaitseva Kytänneva muodostaa läheisen Kalajärven kanssa 209 hehtaarin laajuisen Natura 2000 -suojelualueen. Kytänneva on nimensä mukaisesti tyypiltään tulvavaikutteista nevaa, mutta suon läpi kulkevan Kolunjoen ympärillä on myös rämettä. Suota on ojitettu jonkin verran Kolunjoen suunnalta, josta huolimatta alue ei ole juurikaan kuivunut.
Sumiaiseen on istutettu taimenta. Koska sen ja Keiteleen välillä on esteetön yhteys, suurin osa istutetuista taimenen poikasista on vaeltanut varsinaisen Keiteleen puolelle.
Vesistösuhteet

Järveen laskee idästä Kalajärven laskujoki Myllyjoki, etelästä Lahnasen laskujoki Kolunjoki sekä lännestä Ilojärven laskujoki Ilojoki. Sumiaisen vedet laskevat Keiteleeseen noin 3,5 metrin pituista Kuokanjokea pitkin.
Fiat Tipo (1988)

| Fiat Tipo |
| --- | --- |

Valmistustiedot
Valmistusmaa:   Brasilia  Italia  Turkki
Valmistaja:  Fiat
Valmistusvuodet:  1988–1995
Korimalli:  3-ovinen hatchback 5-ovinen hatchback
Luokka:  C-segmentti
Edeltäjä:  Fiat Ritmo
Seuraaja:  Fiat Bravo/Brava
Teknisesti samankaltaisia:  Alfa Romeo 145/146 Alfa Romeo 155 Alfa Romeo GTV Alfa Romeo Spider Fiat Coupé Fiat Tempra Lancia Dedra Lancia Delta II
Tekniset tiedot
Pohjalevy:  Fiat Tipo 2
Moottori:  R4
Iskutilavuus:  1,1–2,0
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti CVT-automaatti
Fiat Tipo on Fiatin vuosina 1988–1995 valmistama alemman keskiluokan automalli, joka korvasi Fiat Ritmon. Malli valittiin Vuoden autoksi Euroopassa 1989. Tipo oli korimalliltaan aina hatchback, ja sen sedan- ja farmarikoriset sisarmallit myytiin Fiat Tempra -nimellä. Tipon seuraajiksi tulivat Fiat Bravo ja Brava.
Tipo esiteltiin tammikuussa 1988 viisiovisena korimallina, joka oli suunniteltu tilavaksi ja aerodynaamiseksi. Ilmanvastuskerroin olikin 0,31 ja auto sai kiitosta erityisesti sisätiloistaan ja tavaratilan koosta. Yli 70 prosenttia korin osista oli galvanoitu, millä pyrittiin parempaan kestävyyteen ja turvallisuuteen. Ensimmäisenä sarjatuotantona valmistettuna hatchback-korisena autona Euroopassa Tipoon oli saatavana digitaalinen mittaristo. Moottorivalikoimassa olivat 1,1-, 1,4- ja 1,6-litraiset bensiinimoottorit sekä 1,7- ja 1,9-litraiset dieselmoottorit, joista jälkimmäinen oli turboahdettu.
Fiat Tipo Sedicivalvole
Vuoden 1989 loppupuolella mallistoa täydensi 16-venttiilinen 1,8-litrainen (136 hv). Seuraavana vuonna dieselvalikoimaan lisättiin vapaasti hengittävä 1,9-litrainen (65 hv) ja samalla turboversio sai pakokaasun takaisinkierrätysjärjestelmän. Uusia bensiinimoottoreita olivat 1,8- (109 hv) ja 2,0-litraiset (113 hv), joissa oli elektroninen polttoaineen ruiskutus. 1,4- ja 1,6-litraisten yhteyteen tuli saataville Selecta-niminen CVT-automaattivaihteisto.
Facelift-mallin viisiovinen Fiat Tipo.
Geneven autonäyttelyssä keväällä 1991 esiteltiin malliston huipulle 2,0ie 16V (’Sedicivalvole’), jossa oli tehoa 148 hevosvoimaa. Mallissa oli lisäksi tehokkaammat jarrut, säädetty alusta ja suuremmat kevytmetallivanteet. Saman vuoden syyskuussa 16-venttiilinen 1,8-litrainen väistyi suuremman moottorin tieltä.
Kolmiovinen Fiat Tipo.
Vuoden 1993 uudistuksessa huomattavin ulkonäöllinen muutos oli etusäleikössä. Samalla esiteltiin myös kolmiovinen korimalli. Auton turvallisuutta parannettiin vahvistetulla korirakenteella, sivutörmäyspalkeilla, turvatyynyillä ja turvavöiden esikiristimillä. Kaikkiin bensiinimoottoreihin tuli katalysaattori. Uuden moottorivalikoiman muodostivat 1,4ie (71 hv), 1,6ie (76 hv), 1,8ie (105 hv), 2,0ie (115 hv), 2,0ie 16V (142 hv), 1,7D (58 hv), 1,9D (65 hv) ja 1,9D GT (92 hv).
Aiheesta muualla

Kuvia tai muita tiedostoja aiheesta Fiat Tipo (1988) Wikimedia Commonsissa
Fiatin automallit
Subaru Levorg

| Subaru Levorg |
| --- | --- |

Valmistustiedot
Valmistusmaa:   Japani
Valmistaja:  Subaru
Valmistusvuodet:  2014–
Muut nimet:  Subaru Impreza Wagon Subaru Legacy Touring
Korimalli:  5-ovinen farmari
Luokka:  D-segmentti
Teknisesti samankaltaisia:  Subaru Impreza (GJ/GP) Subaru Legacy (BN/BS)
Tekniset tiedot
Moottori:  B4
Iskutilavuus:  1,6–2,0 l
Teho:  170–300 hv
Polttoaine:  bensiini
Vetotapa:  neliveto
Vaihteisto:  CVT-automaatti
Subaru Levorg on Subarun vuodesta 2014 lähtien valmistama ylemmän keskiluokan farmariauto, joka perustuu tekniikaltaan Subaru Impreza- ja Legacy-malleihin. Auton nimi tulee sanoista Legacy, Revolution ja Touring. Joillain markkinoilla mallin nimenä on Subaru Impreza Wagon tai Subaru Legacy Touring.
Vuoden 2016 Euro NCAP -kolaritestistä Levorg sai tulokseksi täydet viisi tähteä.
Facelift-mallin Subaru Levorg.
Moottorivalikoimassa ovat 1,6- (170 hv) ja 2,0-litraiset (300 hv) turboahdetut nelisylinteriset bokserimoottorit. Auto on aina nelivetoinen, ja voimansiirtona on portaaton Lineartronic-niminen CVT-automaattivaihteisto, johon on luotu kuusi keinotekoista välitystä. Suomessa ainoa moottori on 1,6-litrainen.
Vuonna 2018 Levorg sai pienen kasvojenkohotuksen, jossa muun muassa vilkut siirtyivät etupuskurista ajovalojen yhteyteen.
Aiheesta muualla

Kuvia tai muita tiedostoja aiheesta Subaru Levorg Wikimedia Commonsissa
926 (luku)

| Luonnolliset luvut |
| --- | --- |
 926 ← 920 921 922 923 924 925 926 927 928 929 → 
Kardinaaliluku:  yhdeksänsataakaksikymmentä­kuusi
Järjestysluku:  yhdeksässadaskahdeskymmenes­kuudes
Tekijät:  1, 2, 463, 926
Alkutekijät:   2\cdot 463
Roomalainen numero:  CMXXVI
Binääriluku:  1110011110
Oktaaliluku:  1636
Duodesimaaliluku:  652
Heksadesimaaliluku:  39E
Vigesimaaliluku:  266
926 (yhdeksänsataakaksikymmentäkuusi) on luonnollinen luku, jota edeltää luku 925 ja seuraa luku 927.
Matematiikassa

926 on puolialkuluku ja siten myös yhdistetty luku.
926 on vajaa luku, koska  1+2+463<926.
926 on palindromi 21-järjestelmässä (22221) ja 25-järjestelmässä (1C125).
926 voidaan muodostaa kuuden peräkkäisen alkuluvun summana:  139+149+151+157+163+167.
Lukua 926 ei voida muodostaa alkuluvun ja Fibonaccin luvun summana.
Sekä 926 miinus 1 että 926 plus 1 ovat onnekkaita lukuja (engl. lucky numbers).
926 kuuluu lukujonoon, joka saadaan aloittamalla ensimmäisestä puolialkuluvusta (4) ja jatkamalla aina suuremmalla puolialkuluvulla siten, että se on mahdollisimman pieni ja koko jonon summa pysyy puolialkulukuna.
Yhdeksäs yhdeksänkulmioluku voidaan muodostaa yhdeksänkulmiolukujen summana 926 tavalla.
Kun 22 ensimmäistä alkulukua kirjoitetaan kukin takaperin, niiden summa on 926.
Luonnontieteissä

926 Imhilde on pikkuplaneetta.
Muissa yhteyksissä

E926 on klooridioksidin E-koodi.
Seututie 926 kulkee Kemin ja Rovaniemen välillä.
Walter Martos

| Walter Martos |
| --- | --- |

Perun pääministeri
 6. elokuuta – 9. marraskuuta 2020  
Presidentti:  Martín Vizcarra
Edeltäjä:  Pedro Cateriano
Seuraaja:  Ántero Flores Aráoz
Henkilötiedot
Syntynyt: 2. marraskuuta 1957
Kuollut: 7. tammikuuta 2025 (67 vuotta)
Walter Roger Martos Ruiz (2. marraskuuta 1957 – 7. tammikuuta 2025) oli perulainen upseeri ja poliitikko, joka toimi maansa pääministerinä syksyllä 2020. Sitä ennen hän oli puolustusministeri vajaan vuoden verran.
Aiheesta muualla

Kuvia tai muita tiedostoja aiheesta Walter Martos Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat
BMW 6-sarja (E63)

| BMW E63 |
| --- | --- |

Valmistustiedot
Valmistusmaa:   Saksa
Valmistaja:  BMW
Valmistusvuodet:  2003–2010
Korimalli:  2-ovinen coupé 2-ovinen cabriolet
Luokka:  S-segmentti
Edeltäjä:  BMW E24
Seuraaja:  BMW F13
Teknisesti samankaltaisia:  BMW E60
Tekniset tiedot
Moottori:  R6 V8 V10
Iskutilavuus:  3,0–5,0 l
Polttoaine:  bensiini diesel
Vetotapa:  takaveto
Vaihteisto:  6-vaihteinen manuaali 6-vaihteinen sekventaali 7-vaihteinen sekventaali 6-vaihteinen automaatti
BMW E63 on BMW 6-sarjan toisen sukupolven malli, jota valmistettiin vuosina 2003–2010. Se korvasi edeltäneen E24-mallin, jonka valmistus oli päättynyt vuonna 1989. Mallin seuraajaksi tuli BMW F13.
BMW 6-sarja (E63) 2003–2010

BMW E63 esiteltiin Frankfurtin autonäyttelyssä syyskuussa 2003. Se perustuu tekniikaltaan 5-sarjaan (E60). Kangaskattoinen cabriolet (koritunnus E64) esiteltiin tammikuussa 2004 Detroitin autonäyttelyssä.
Malliston huipulle esiteltiin Geneven autonäyttelyssä maaliskuussa 2005 M6, jossa on moottorina 5,0-litrainen V10 teholtaan 500 hevosvoimaa. Voimansiirtona on seitsemänportainen SMG-sekventaalivaihteisto. Avomallinen M6 esiteltiin Lontoon autonäyttelyssä seuraavan vuoden heinäkuussa. Vuonna 2007 M6 tuli ainoastaan Pohjois-Amerikassa saataville kuusivaihteisella manuaalivaihteistolla, mutta valmistusmäärät olivat pieniä, vain muutamia satoja kappaleita.
Vuonna 2007 tehtiin muutoksia muun muassa etupuskurin ilmanottoaukkoihin. Uudistunut malli esiteltiin Frankfurtin autonäyttelyssä syyskuussa.
Aiheesta muualla

Kuvia tai muita tiedostoja aiheesta BMW 6-sarja (E63) Wikimedia Commonsissa
BMW E64
BMW M6 E63
BMW M6 E64
Facelift-mallin BMW E63.
Kanadan alle 20-vuotiaiden jääkiekkomaajoukkue

Kanadan joukkue maailmanmestaruuskisoissa vuonna 2012.
Kanadan alle 20-vuotiaiden jääkiekkomaajoukkue edustaa Kanadaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Joukkue on voittanut maailmanmestaruuden 20 kertaa.
Historiaa

Ensimmäisen pelinsä joukkue pelasi Yhdysvaltoja vastaan joulukuussa 1973. Joukkueen heikoin sijoitus maailmanmestaruuskilpailusita on vuodelta 1998, jolloin maajoukkue oli turnauksen 8. sijalla ja teki vain 13 maalia turnauksessa. Joukkueella oli ennätyksellinen 14 vuoden mitaliputki vuosina 1999–2012. Nuorten maailmanmestaruuskisoja Kanada on isännöinyt vuosina 1975, 1978, 1982, 1986, 1991, 1995, 1999, 2003, 2006, 2009, 2010, 2012, 2015, 2017, 2019 ja 2021. Myös vuoden 2022 kisat myönnettiin Kanadalle, samoin vuoden 2025 kisat. Niissä joukkue epäonnistui sivuten vuoden 1998 maalisaldoa, eli joukkue teki turnauksessa vain 13 maalia. Lisäksi sen sijoitus oli kotikisojen toiseksi huonoin, eli se ylsi vain 5. sijalle. Heikoin sijoitus kotikisoissa Kanadalla on vuodelta 2019, jolloin se oli 6. sijalla.
Historiaa > Hyväksikäyttötapaukset

Vuonna 2022 uutisoitiin, että kuusi vuoden 2018 maailmanmestaruuskisojen pelaajaa olisi seksuaalisesti käyttänyt hyväksi nuorta naista. Tapaus sattui kesäkuussa 2018, ja tekijöitä oli yhteensä kahdeksan. Syytösten mukaan pelaajat olisivat hyväksikäyttäneet naista hotellihuoneessa useita kertoja hänen ollessaan humalassa. Pelaajien henkilöllisyyttä ei tiedetty, eikä nainen tiennyt tai tunnistanut hyväksikäyttäjiään. Asia ei edennyt koskaan oikeuteen, vaan se sovittiin Kanadan jääkiekkoliiton ja naisen osalta keväällä 2022. Sovintosummaa ei ole kerrottu julkisuuteen. Kanadan jääkiekkoliiton edustajat kävivät tapahtuneen johdosta myös edustajainhuoneen kuulusteluissa.
Kanadan jääkiekkoliitto kuuli tapauksesta jo heti seuraavana päivänä naisen isäpuolen ottaessa yhteyttä jääkiekkoliittoon. Vaikka sekä paikallinen poliisi että yksityiset etsivät tutkivat tapausta, ei vastuussa olevia pelaajia saatu selville. Jääkiekkoliitto onkin saanut ankaraa arvostelua, ettei se vaatinut pelaajia osallistumaan tutkimuksiin eikä suurinta osaa kuulusteltu lainkaan.
Vuoden 2024 alussa viisi pelaajaa nimettiin epäillyiksi tapauksesta: NHL-pelaajat Carter Hart, Michael McLeod, Dillon Dubé ja Cal Foote, sekä Sveitsissä tätä nykyä pelaava Alex Formenton, joka on myös pelannut NHL:ssa.
Julkisuuteen on noussut myös väitteitä vuonna 2003 tapahtuneesta joukkoraiskauksesta. Kanadalainen urheilumedia TSN kertoi, että kuusi joukkueen pelaajaa olisi ollut sukupuoliyhteydessä tiedottoman naisen kanssa. TSN:n tietojen mukaan tapauksesta on videoita. Asiasta on aiemmin kertonut joukkueen silloinen jäsen Jordin Tootoo kirjassaan All The Way: My Life on Ice. Halifaxin paikallinen poliisi on aloittanut tapauksesta tutkinnan.
Kesällä 2022 Kanadan jääkiekkoliitto myönsi Kanadan edustajainhuoneen kuulemisessa, että liitolla on erillinen rahasto, josta se voi maksaa korvauksia pelaajien puolesta eri tilanteissa. Rahastosta on maksettu miljoonia dollareita korvauksia muun muassa seksuaalirikosten uhreille. Osa tuon rahaston varoista on kerätty jäsenmaksujen maksajilta, kuten harrastekiekkoilijoilta ja jääkiekkoa pelaavien lasten vanhemmilta.
Sijoitukset maailmanmestaruuskilpailuissa

| --- | --- |
 (1974) – pronssia  (1975) – hopeaa  (1976) – hopeaa  1977 – hopeaa  1978 – pronssia  1979 – 5.  1980 – 5.  1981 – 7.  1982 – kultaa  1983 – pronssia  1984 – 4.  1985 – kultaa  1986 – hopeaa  1987 – diskattiin  1988 – kultaa  1989 – 4.  1990 – kultaa  1991 – kultaa  1992 – 6.  1993 – kultaa  1994 – kultaa  1995 – kultaa  1996 – kultaa  1997 – kultaa  1998 – 8.  1999 – hopeaa:  2000 – pronssia  2001 – pronssia  2002 – hopeaa  2003 – hopeaa  2004 – hopeaa  2005 – kultaa  2006 – kultaa  2007 – kultaa  2008 – kultaa  2009 – kultaa  2010 – hopeaa  2011 – hopeaa  2012 – pronssia  2013 – 4.  2014 – 4.  2015 – kultaa  2016 – 6.  2017 – hopeaa  2018 – kultaa  2019 – 6.  2020  – kultaa  2021 – hopeaa  2022 – kultaa  2023 – kultaa  2024 – 5.  2025 – 5.
Aiheesta muualla

Wikimedia Commonsissa on kuvia tai muita tiedostoja aiheesta .
HockeyCanada (englanniksi)
Kanada nationalteamsoficehockeyssä (englanniksi)
Jääkiekon nuorten maajoukkueet
| --- | --- |
Eurooppa:  Alankomaat ·  Belgia ·  Bulgaria  ·  Espanja  ·  Irlanti ·  Islanti ·  Iso-Britannia ·  Italia ·  Itävalta ·  Kreikka ·  Kroatia ·  Latvia ·  Liettua ·  Luxemburg ·  Norja ·  Puola ·  Ranska ·  Romania ·  Ruotsi ·  Saksa ·  Serbia ·  Slovakia ·  Slovenia ·  Suomi ·  Sveitsi ·  Tanska ·  Tšekki  ·   Ukraina ·  Unkari · Viro  ·  Valko-Venäjä (Suljettu ulos toistaiseksi) ·  Venäjä (Suljettu ulos toistaiseksi)
Amerikka:  Jamaika ·  Kanada ·  Meksiko ·  Yhdysvallat
Aasia:  Arabiemiraatit ·  Armenia ·  Etelä-Korea ·  Filippiinit · Indonesia · Intia ·  Israel ·  Japani ·  Kazakstan  ·  Kiina ·  Kirgisia ·  Kuwait ·  Malesia · Mongolia · Pohjois-Korea ·  Taiwan ·  Thaimaa · Turkki
Oseania:  Australia ·  Uusi-Seelanti
Afrikka:  Etelä-Afrikka
Entiset joukkueet: Jugoslavia · Neuvostoliitto & Itsenäisten valtioiden yhteisö · Serbia ja Montenegro · Tšekkoslovakia
Hanukka

Hanukkapöytä, jolla hanukka-kynttelikköjä (hanukia) ja dreidel-hyrriä.
Hanukka (hepr. ‏חנוכה‎) on juutalainen temppelin uudelleenvihkimisen ja valon juhla, jota vietetään marras–tammikuussa. Se alkaa juutalaisen kalenterin mukaan kislev-kuun 25. päivänä ja kestää kahdeksan päivää. Jokaisen päivän iltana sytytetään kynttilöitä yhdeksänhaaraiseen kynttelikköön eli hanukiaan.
Historia

Hanukalla muistetaan Syyrian kreikkalaisia vastaan käytyä makkabilaiskapinaa ja välillä häpäistyn Jerusalemin temppelin vuonna 165 eaa. tapahtunutta uudelleen vihkimistä, josta kerrotaan ensimmäisessä ja toisessa makkabilaiskirjassa.
Kun makkabilaiset olivat vihkineet temppelin uudelleen käyttöön, he juhlivat vuonna 164 eaa. sukkotia seitsemän päivän ajan kislevkuun 25. päivästä alkaen. Juutalainen historioitsija Josephus viittasi juhlaan 250 vuotta myöhemmin ”valon juhlana” mutta ei hanukkana. Sata vuotta myöhemmin juhlaa oli jo alettu kutsua hanukaksi, joka tarkoittaa vihkimistä. Mišnassa ei vielä tuolloin ollut annettu tarkkaa tietoa juhlan viettotavoista. Babylonialaisen Talmudin Gemarassa eli Mišnan kommentaarissa juhlatapahtumista kerrotaan kolmella rivillä ja juhlan viettoon liittyvästä kynttilöiden sytyttämisestä kolmen sivun verran. Talmudissa on lisäksi nykyisinkin kerrottava tarina ihmeestä, jossa pieni määrä öljyä paloi kahdeksan päivän ajan. Tätä ihmetarinaa käytetään perustelemaan sitä, miksi hanukan viettäminen on niin tärkeää.
Hanukka sai uutta merkitystä sionismin nousussa uudella ajalla. Puolustautuessaan Palestiinassa hyökkääjiä vastaan juutalaiset uudisasukkaat samastuivat muinaisiin juutalaistaistelijoihin. Holokaustin jälkeen juutalaiset saivat jälleen uuden syyn juhlistaa sorrosta vapautumista sekä identiteettiään, itsenäisyyttään ja uskonnollista vapauttaan.
Viettäminen

Hanukan keskeinen rituaali on kynttilöiden tai öljyjen sytyttäminen jokaisena iltana yhdeksänhaaraiseen kynttelikköön eli hanukiaan. Ensimmäisenä iltana auringonlaskun jälkeen sytytetään yksi valo, toisena kaksi ja niin edelleen, kunnes viimeisenä iltana sytytetään kahdeksan valoa. Kynttelikön yhdeksättä paikkaa käytetään vain apuvalona. Valojen on tarkoitus palaa vähintään puoli tuntia joka ilta. Kynttelikkö sijoitetaan mahdollisuuksien mukaan paikalle, josta se näkyy ulos, kuten ikkunalle tai eteiseen.
Jokaisena hanukkailtana lausutaan kaksi rukousta. Aškenasijuutalaiset nauttivat öljyssä paistettuja latkes-perunalettuja ja sefardijuutalaiset hillomunkkeja. Työtä ei juutalaisen lain mukaan saa tehdä tunnin aikana kynttilöiden sytyttämisestä. Sinä aikana lapsille kerrotaan hanukasta, ja perheissä pelataan pelejä, lauletaan perinteisiä ja uudempia lauluja sekä annetaan lahjoja, kuten suklaakolikoita. Suosittu perinne on dreidel-hyrrän pyörittelypeli. Jotkut koristelevat kotinsa juhlan ajaksi.
Ajankohtia

Hanukka alkaa kislev-kuun 25. päivän auringonlaskun aikaan ja päättyy tasan kahdeksan päivää myöhemmin. Sen ajankohta länsimaisen kalenterin mukaan vaihtelee vuosittain:
2020: 10. joulukuuta – 18. joulukuuta
2021: 28. marraskuuta – 6. joulukuuta
2022: 18. joulukuuta – 26. joulukuuta
2023: 7. joulukuuta – 15. joulukuuta
2024: 25. joulukuuta – 2. tammikuuta
2025: 14. joulukuuta – 22. joulukuuta
Aiheesta muualla

Kuvia tai muita tiedostoja aiheesta Hanukka Wikimedia Commonsissa
lubavitch.fi: Hanukka (englanniksi)
Hanukka (suomeksi)
Juutalaiset juhlapäivät
Sapatti | Roš hašana | Jom kippur | Sukkot | Simhat Tora | Hanukka | Tu bišvat | Purim | Pesah | Šavuot | Lag ba’omer | Tiša be'av
Israelin kansalliset juhlapäivät
Jom hašoa | Jom hazikaron | Jom ha'atsma'ut | Jom Jerušalajim
Latkes-letut ovat hanukkaruokaa.
Video hanukan juhlinnasta.